[] การจัดการ

  9.1 ผังองค์กร

ผังองค์กร

  []

  9.1 โครงสร้างการจัดการประกอบด้วย คณะกรรมการบริษัท คณะกรรมการตรวจสอบ
  และคณะผู้บริหาร ดังนี้

9.1.1 คณะกรรมการบริษัท

คณะกรรมการบริษัทประกอบด้วยกรรมการบริษัทที่เป็นบุคคลภายนอกหรือเป็นผู้บริหารงานประจำและปฏิบัติงานเต็มเวลาของบริษัทซึ่งได้รับการสรรหาจากผู้มีคุณวุฒิความสามารถและประสบการณ์ในสาขาต่างๆทำหน้าที่เป็นตัวแทนในการดูแลและรักษาผลประโยชน์ของผู้ถือหุ้นมีอำนาจหน้าที่ตามข้อบังคับของบริษัท
รวมทั้งกำหนดวัตถุประสงค์และนโยบายการดำเนินธุรกิจของบริษัทควบคุมดูแลการบริหารกิจการของบริษัทให้เป็นไปตามวัตถุประสงค์และแนวนโยบายที่กำหนดไว้

  คณะกรรมการของบริษัทให้มีจำนวนไม่น้อยกว่า 5 คน โดยกรรมการไม่น้อยกว่ากึ่งหนึ่ง

ของจำนวนกรรมการ ทั้งหมดต้องมีถิ่นที่อยู่ในราชอาณาจักร และกรรมการไม่น้อยกว่า 3 ใน 4
ของจำนวนกรรมการทั้งหมดต้องเป็นบุคคลผู้มี สัญชาติไทย

  การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้ตามหลักเกณฑ์
  และวิธีการดังต่อไป นี้

1)  ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

2)  ในการเลือกตั้งกรรมการ
    อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคนรวมกันเป็นคณะ
    ครั้งเดียวเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้ทั้งนี้ตามแต่ที่ประชุมผู้ถือหุ้นเห็นสมควร
    แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม (1)
    ทั้งหมดจะแบ่งคะแนนเสียงแก่คนใด หรือคณะใดมากน้อยเพียงใดไม่ได้

3)  การออกเสียงลงคะแนนเลือกตั้งกรรมการให้ใช้เสียงข้างมากหากมีคะแนนเสียงเท่ากันให้ประธานเป็นผู้ออกเสียงชี้ขาด

  กรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุมให้กรรมการที่เหลืออยู่กระทำการในนามของคณะกรรมการได้แต่เฉพาะการจัดให้มีการประชุมผู้ถือหุ้นเพื่อเลือกตั้งกรรมการแทนตำแหน่งที่ว่างทั้งหมดเท่านั้น
  การประชุมให้กระทำภายใน 1
  เดือนนับแต่วันที่จำนวนกรรมการว่างลงเหลือน้อยกว่าจำนวนที่เป็นองค์ประชุมและบุคคลซึ่งเข้าเป็นกรรมการแทนอยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งทดแทน
  สำหรับข้อมูลเกี่ยวกับวุฒิการศึกษา และประสบการณ์ ของกรรมการ ผู้บริหาร
  และผู้มีอำนาจควบคุมรวมทั้งสิ้น 19 คนมีอยู่ในเอกสารแนบ...1......

ปัจจุบันคณะกรรมการบริษัทมีจำนวน 13 คนเรียงตามลำดับหนังสือรับรองสิ้นสุด

31ธันวาคม2549 ตามรายชื่อดังนี้

+------+---------------+-----------+----------------------------------+
| ล    | ชื่อ            | นามสกุล    | ตำแหน่ง                           |
| ำดับที่ |               |           |                                  |
+------+---------------+-----------+----------------------------------+
| 1    | น             | จ         | ประธานกรรม                       |
|      | างสาวศรีวารินทร์ | ิระพรรคคณา | การ,กรรมการสรรหาและกำหนดค่าตอบแทน |
+------+---------------+-----------+----------------------------------+
| 2    | นายโอภาส      | เสรีนิยม    | กรรมการอิสระ,กรรมการตรวจสอ        |
|      |               |           | บและกรรมการสรรหาและกำหนดค่าตอบแทน |
+------+---------------+-----------+----------------------------------+
| 3    | นายชัย         | โสภณพนิช   | กรรมการ                          |
+------+---------------+-----------+----------------------------------+
| 4    | นายฐิติวัฒน์      | สืบแสง     | กรรมการ                          |
+------+---------------+-----------+----------------------------------+
| 5    | นายชีวิน        | ไชยพานิชย์  | กรรมการ                          |
+------+---------------+-----------+----------------------------------+
| 6    | นายนันทิยะ      | ดารกานนท์  | กรรมการ                          |
+------+---------------+-----------+----------------------------------+
| 7    | นายสมภพ       | อมาตยกุล   | ประธานกรรมการสรรหาและกำหนดค่าตอ   |
|      |               |           | บแทนกรรมการอิสระและกรรมการตรวจสอบ |
+------+---------------+-----------+----------------------------------+
| 8    | นางอารยา      | อรุณานนท์ชัย | กรรมการอิสระ                      |
+------+---------------+-----------+----------------------------------+
| 9    | นายอักษรประสิทธิ | ดารกานนท์  | กรรมการ                          |
+------+---------------+-----------+----------------------------------+
| 10   | นายวัชรพงษ์     | ดารกานนท์  | กรรมการ                          |
+------+---------------+-----------+----------------------------------+
| 11   | นาวาเอกนพรัตน์  | ปัญญาภาส   | กรรมการผู้จัดการ                    |
+------+---------------+-----------+----------------------------------+
| 12   | นางแสงสว่าง    | มัลลิกะมาส  | ปร                               |
|      |               |           | ะธานกรรมการตรวจสอบและกรรมการอิสระ |
+------+---------------+-----------+----------------------------------+
| 13   | นายปรีชา       | ชุณหวาณิชย์  | กรรมการ                          |
+------+---------------+-----------+----------------------------------+

ภาระหน้าที่ของคณะกรรมการบริษัท มีดังต่อไปนี้

1.  คณะกรรมการมีหน้าที่กำหนดนโยบายและทิศทางการดำเนินงานของบริษัท
    และกำกับควบคุมดูแลให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล

2.  แต่งตั้ง และถอดถอนพนักงานของบริษัทฯ อำนาจเช่นว่านี้
    คณะกรรมการจะมอบหมายให้กรรมการคนใดคนหนึ่ง หรือหลายคนของบริษัทฯ
    กระทำการแทนได้

3.  กำหนดจ่ายเงินบำเหน็จรางวัลแก่พนักงาน หรือลูกจ้างของบริษัทฯ
    หรือบุคคลใดที่ทำกิจการให้กับบริษัทฯ โดยจะเป็นผู้ทำการประจำ หรือไม่ประจำก็ได้

4.  กำหนดเงินปันผลระหว่างกาลให้แก่ผู้ถือหุ้น

5.  ปฏิบัติการให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้น

ในการปฏิบัติงานตามอำนาจหน้าที่ คณะกรรมการอาจมอบหมายให้กรรมการคน

ใดคนหนึ่ง หรือหลายคน หรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้

ผู้มีอำนาจลงนามผูกพันบริษัทจะต้องเป็นกรรมการสองคนลงลายมือชื่อร่วมกันและประทับตราสำคัญ
ของบริษัท

  9.1.2 คณะกรรมการตรวจสอบ

การแต่งตั้งคณะกรรมการตรวจสอบจะพิจารณาแต่งตั้งโดยที่ประชุมคณะกรรมการบริษัท ประกอบด้วย
กรรมการบริษัทที่มีคุณสมบัติตามที่ตลาดหลักทรัพย์ฯกำหนดจำนวนอย่างน้อย 3 คน
และมีกรรมการอย่างน้อย 1 คนที่ต้องมีความรู้ด้านบัญชี การเงิน
โดยทั้งหมดต้องเป็นกรรมการที่มีความเป็นอิสระ และไม่เป็นกรรมการบริหาร
นอกจากนี้ให้คณะกรรมการตรวจสอบแต่งตั้งที่ปรึกษาได้ 1 คน
และเจ้าหน้าที่บริษัทที่เหมาะสมเป็นเลขานุการคณะกรรมการตรวจสอบอีก 1 คน

คณะกรรมการตรวจสอบมีวาระอยู่ในตำแหน่งคราวละ 2 ปี
กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่อีกได้
ส่วนกรณีที่ตำแหน่งกรรมการตรวจสอบว่างลงเพราะเหตุอื่น
นอกจากถึงคราวออกตามวาระให้คณะกรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการตรวจสอบ
เพื่อให้กรรมการตรวจสอบมีจำนวนครบตามที่คณะกรรมการบริษัทกำหนด
โดยบุคคลที่เข้าเป็นกรรมการตรวจสอบแทนอยู่ในตำแหน่งได้เพียงเท่าวาระที่เหลืออยู่ของกรรมการที่ตนแทน
นอกจากนี้เพื่อให้การปฏิบัติหน้าที่ของคณะกรรมการตรวจสอบบรรลุเป้าหมาย
คณะกรรมการบริษัทได้ให้อำนาจแก่คณะกรรมการตรวจสอบ
ในการดำเนินการในส่วนที่เกี่ยวข้องกับฝ่ายจัดการ ผู้ตรวจสอบภายใน ผู้สอบบัญชี
และอำนาจในส่วนอื่นๆ
รวมทั้งให้หน่วยงานต่างๆปฏิบัติตามบทบาทและหน้าที่ในส่วนที่เกี่ยวข้องกับคณะกรรมการตรวจสอบตามที่ระบุไว้ในข้อบังคับคณะกรรมการตรวจสอบ

ภาระหน้าที่ และความรับผิดชอบ ของคณะกรรมการตรวจสอบมีดังนี้

1. สอบทานให้บริษัท มีระบบการควบคุมภายในที่เหมาะสม และมีประสิทธิภาพ

2.พิจารณาคัดเลือก ทบทวน และเสนอแต่งตั้งผู้สอบบัญชีภายนอก ประสานงานกับผู้สอบบัญชี
ภายนอกเกี่ยวกับรายงานทางการเงินที่เกี่ยวข้อง รวมทั้ง
สอบทานรายงานทางการเงินของบริษัทให้ถูกต้อง ครบถ้วน และเชื่อถือได้

3.สอบทานให้บริษัทปฏิบัติตามข้อกำหนดของทางการ และกฎหมายที่เกี่ยวข้อง และดูแลไม่ให้
เกิดความขัดแย้งทางผลประโยชน์

4.จัดทำสรุปรายงานการกำกับงานของคณะกรรมการตรวจสอบซึ่งรายงานดังกล่าวต้องลงนามโดยประธานคณะกรรมการตรวจสอบและเปิดเผยไว้ในรายงานประจำปีของบริษัทเพื่อส่งให้ผู้เกี่ยวข้อง

5.ให้ฝ่ายจัดการมีการแก้ไขข้อบกพร่องที่ตรวจพบตลอดจนเร่งรัดให้แก้ไขข้อบกพร่องนั้น

6.ติดตามและประเมินผลการปฏิบัติงานที่คณะกรรมการตรวจสอบเห็นว่าสำคัญ

7.ภารกิจอื่น ๆ ตามที่คณะกรรมการบริษัทมอบหมาย

9.1.3 จำนวนครั้งของการประชุมคณะกรรมการ
และจำนวนครั้งที่กรรมการแต่ละรายเข้าประชุมกรรมการบริษัทในปี2549

+----+---------------------+-------------+--------+---------+---------+
| ล  | รายซื่อคณะกรรมการ     | ตำแหน่ง      | ค่า     | การเข้าร |         |
| ำด |                     |             | ตอบแทน | ่วมประชุม |         |
| ับที่ |                     |             |        |         |         |
|    |                     |             | (บาท)  | /       |         |
|    |                     |             |        | การป    |         |
|    |                     |             |        | ระชุมทั้งห |         |
|    |                     |             |        | มด(ครั้ง) |         |
+----+---------------------+-------------+--------+---------+---------+
|    |                     |             |        | คณะกรรม | คณะ     |
|    |                     |             |        | การบริษัท | กรรมการ |
|    |                     |             |        |         | ตรวจสอบ |
+----+---------------------+-------------+--------+---------+---------+
| 1  | นางสาวศรีวารินทร์      | ประธานกรร   | 1      | 12/12   |         |
|    | จิระพรรคคณา          | มการ,กรรมกา | 44,000 |         |         |
|    |                     | รสรรหาและกำ |        |         |         |
|    |                     | หนดค่าตอบแทน |        |         |         |
+----+---------------------+-------------+--------+---------+---------+
| 2  | นางแสงสว่าง มัลลิกะมาส | ประธานกรรม  | 1      | 11/12   | 8/8     |
|    |                     | การตรวจสอบ, | 44,000 |         |         |
|    |                     | กรรมการอิสระ |        |         |         |
+----+---------------------+-------------+--------+---------+---------+
| 3  | นายโอภาส เสรีนิยม     | กรรมการอิสระ | 1      | 12/12   | 8/8     |
|    |                     | ,กรรมการตรว | 44,000 |         |         |
|    |                     | จสอบ,กรรมกา |        |         |         |
|    |                     | รสรรหาและกำ |        |         |         |
|    |                     | หนดค่าตอบแทน |        |         |         |
+----+---------------------+-------------+--------+---------+---------+
| 4  | นายสมภพ อมาตยกุล     | ประธานกร    | 1      | 8/12    | 7/8     |
|    |                     | รมการสรรหาแ | 44,000 |         |         |
|    |                     | ละกำหนดค่าตอ |        |         |         |
|    |                     | บแทน,กรรมกา |        |         |         |
|    |                     | รอิสระและกรร |        |         |         |
|    |                     | มการตรวจสอบ |        |         |         |
+----+---------------------+-------------+--------+---------+---------+
| 5  | นางอารยา อรุณานนท์ชัย  | กรรมการอิสระ | 72,000 | 4/12    |         |
+----+---------------------+-------------+--------+---------+---------+
| 6  | นาวาเอกนพรัตน์        | กร          | 72,000 | 12/12   |         |
|    | ปัญญาภาส             | รมการผู้จัดการ |        |         |         |
+----+---------------------+-------------+--------+---------+---------+
| 7  | นายฐิติวัฒน์ สืบแสง      | กรรมการ     | 72,000 | 1/12    |         |
+----+---------------------+-------------+--------+---------+---------+
| 8  | นายชีวิน ไชยพานิชย์     | กรรมการ     | 72,000 | 12/12   |         |
+----+---------------------+-------------+--------+---------+---------+
| 9  | นายชัย โสภณพนิช       | กรรมการ     | 72,000 | 6/12    |         |
+----+---------------------+-------------+--------+---------+---------+
| 10 | นายนันทิยะ ดารกานนท์   | กรรมการ     | 72,000 | 5/12    |         |
+----+---------------------+-------------+--------+---------+---------+
| 11 | นายอักษรประสิทธ์       | กรรมการ     | 72,000 | 1/12    |         |
|    | ดารกานนท์            |             |        |         |         |
+----+---------------------+-------------+--------+---------+---------+
| 12 | นายวัชรพงษ์ ดารกานนท์  | กรรมการ     | 72,000 | 11/12   |         |
+----+---------------------+-------------+--------+---------+---------+
| 13 | นายปรีชา ชุณหวาณิชย์    | กรรมการ     | 72,000 | 11/12   |         |
+----+---------------------+-------------+--------+---------+---------+

9.1.4 คณะผู้บริหารของบริษัท ประกอบด้วย

(1) กรรมการผู้จัดการ พิจารณาสรรหาและแต่งตั้งโดยคณะกรรมการบริษัท
มีอำนาจหน้าที่ตามที่คณะกรรมการเห็นสมควร โดยผู้ที่จะดำรงตำแหน่งกรรมการผู้จัดการ
จะต้องเป็นผู้ที่มีความรู้ความสามารถ และประสบการณ์เหมาะสม
สามารถดูแลและรักษาผลประโยชน์ของบริษัท ปฏิบัติงานตามนโยบายที่ได้รับจากคณะกรรมการบริษัท
ดำเนินธุรกิจโดยคำนึงถึงผู้ถือหุ้นและผู้มีส่วนได้เสียอื่นประกอบ

(2) ผู้บริหาร ผังบริหารตามโครงสร้างองค์กรปัจจุบัน ประกอบด้วย 6 กลุ่มงาน
โดยหน่วยงานภายใต้สายการบังคับบัญชา ดังนี้

2.1. กลุ่มงานในสังกัดกรรมการผู้จัดการ ประกอบด้วย คณะกรรมการนโยบาย
คณะกรรมการทบทวนการบริหารระบบคุณภาพ คณะกรรมการความปลอดภัย
อาชีวอนามัยและสภาพแวดล้อมในการทำงาน สำนักตรวจสอบภายใน
คณะกรรมการทบทวนระบบบริหารสิ่งแวดล้อม

2.2. กลุ่มงานด้านการผลิต ประกอบด้วย โรงงานผลิตชิ้นส่วนพลาสติก โรงงานพ่นสีและประกอบ
โรงงานผลิตแม่พิมพ์ และส่วนประกันคุณภาพ

2.3. กลุ่มงานด้านพัฒนาธุรกิจ ประกอบด้วย ส่วนการตลาด ส่วนขาย และแผนกจัดส่ง

2.4. กลุ่มงานด้านวิศวกรรม ประกอบด้วย ส่วนวิศวกรรม

2.5. กลุ่มงานด้านการจัดการ ประกอบด้วย ส่วนบุคคลและธุรการ ส่วนจัดซื้อ
หน่วยงานซ่อมบำรุงกลาง และหน่วยงานเทคโนโลยีสารสนเทศ

2.6. กลุ่มงานด้านบัญชี การเงิน ประกอบด้วย ส่วนบัญชีและต้นทุน ส่วนการเงิน

9.2 การสรรหากรรมการบริษัท

การคัดเลือกบุคคลที่จะแต่งตั้งเป็นกรรมการบริษัทเป็นไปตาม ข้อ9.1.1 เมื่อวันที่ 22 กุมภาพันธ์
2549มีการประชุมคณะกรรมการบริษัทฯครั้งที่ 2/2549
มีมติแต่งตั้งคณะกรรมการสรรหาและกำหนดค่าตอบแทนตามรายนามดังนี้

ชื่อและนามสกุล ตำแหน่ง

1.นายสมภพ อมาตยกุล ประธานกรรมการสรรหาและกำหนดค่าตอบแทน

2.นายโอภาส เสรีนิยม กรรมการสรรหาและกำหนดค่าตอบแทน

3.นางสาวศรีวารินทร์ จิระพรรคคณา กรรมการสรรหาและกำหนดค่าตอบแทน

ขอบเขตหน้าที่และความรับผิดชอบมีดังนี้

1.หน้าที่คัดเลือกบุคคลที่สมควรได้รับการเสนอชื่อเป็นกรรมการใหม่เสนอที่ประชุมคณะกรรมการบริษัทพิจารณา

2.กำหนดแนวทางการสรรหากรรมการบริษัท

3.พิจารณาแนวทางการกำหนดค่าตอบแทนให้แก่กรรมการ

4.กำหนดค่าตอบแทนให้แก่กรรมการโดยนำเสนอที่ประชุมคณะกรรมการบริษัทพิจารณา

9.3 ค่าตอบแทนผู้บริหาร

ตามข้อบังคับของบริษัท กรรมการมีสิทธิ์ได้รับค่าตอบแทนจากบริษัทในรูปของเงินรางวัล เบี้ยประชุม
เบี้ยเลี้ยง บำเหน็จ โบนัส หรือผลประโยชน์ตอบแทนในลักษณะอื่นตามข้อบังคับ
หรือตามที่ที่ประชุมผู้ถือหุ้นจะพิจารณา ซึ่งที่ประชุมผู้ถือหุ้นอาจกำหนดเป็นจำนวนแน่นอน
หรือวางเป็นหลักเกณฑ์ และกำหนดไว้เป็นคราวๆ ไป
หรือจะให้มีผลตลอดไปจนกว่าจะมีการเปลี่ยนแปลงก็ได้ในส่วนของค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนดซึ่งเชื่อมโยงกับผลการดำเนินงานของผู้บริหารแต่ละท่าน

9.3.1ค่าตอบแทนกรรมการบริษัทประจำปี 2549

ค่าตอบแทนที่เป็นตัวเงิน

-ค่าตอบแทนคณะกรรมการบริษัท จากการดำรงตำแหน่งในปี 2549 จำนวน 13 ราย เท่ากับ

-ค่าตอบแทนคณะกรรมการตรวจสอบ จากการปฏิบัติหน้าที่ในปี 2549 จำนวน 3 ราย

  ------------------- --------------------- -----------------------------
                      จำนวน (ราย)           ค่าตอบแทนรวมเบี้ยประชุม(ล้านบาท)

  คณะกรรมการบริษัท      13                    1.008

  คณะกรรมการตรวจสอบ   3                     0.216
  ------------------- --------------------- -----------------------------

ค่าตอบแทนอื่นๆ

-ไม่มี-

9.  9.3.2 ค่าตอบแทนผู้บริหาร ประจำปี 2549

ค่าตอบแทนที่เป็นตัวเงิน

- ค่าตอบแทนสำหรับกรรมการผู้จัดการและผู้บริหาร 6 ราย โดย เป็นเงินเดือน
และเงินอุดหนุนรายปี ซึ่งขึ้นอยู่กับผลการดำเนินงานของบริษัท
และผลการปฏิบัติงานของผู้บริหารแต่ละคน

  ------------------- ----------- ------------------------------------------
                      จำนวน (ราย) ค่าตอบแทนรวมเงินเดือนเงินอุดหนุนประจำปี-สวัสดิการ

  จำนวนเจ้าหน้าที่บริหาร   6           7.46 (ล้านบาท)
  ------------------- ----------- ------------------------------------------

หมายเหตุ-เจ้าหน้าที่บริหารมีกรรมการบริษัท 1 ท่านด้วย

ค่าตอบแทนอื่นๆ

- บริษัทจ่ายเงินสมทบเข้ากองทุนสำรองเลี้ยงชีพสำหรับกรรมการผู้จัดการและผู้บริหาร

1 รายเป็นอัตราร้อยละ3 ของฐานเงินเดือน –(ผู้บริหาร 5 รายไม่ได้สมัครเข้ากองทุน)

  9.4 การกำกับดูแลกิจการ

  การปฏิบัติตามหลักการกำกับดูแลกิจการที่ดี 15 ข้อ

นโยบายการกำกับดูแลกิจการ

คณะกรรมการบริษัท ได้ตระหนักถึงความสำคัญของการกำกับดูแลกิจการที่ดี ซึ่งจะนำ
ไปสู่การเติบโตอย่างยั่งยืนของบริษัท รวมทั้ง เป็นการเพิ่มมูลค่า และความมั่นคั่งให้แก่ผู้ถือหุ้น และ
ผู้มีส่วนได้เสียอื่น นอกจากนี้
คณะกรรมการบริษัทยังได้ถือปฏิบัติให้เป็นไปตามข้อพึงปฏิบัติที่ดีสำหรับกรรมการบริษัทมหาชน
ทั้งในด้านบทบาท หน้าที่ และความรับผิดชอบ การใช้ความระมัดระวัง
รอบคอบในกระบวนการพิจารณากลั่นกรองการตัดสินใจใดๆ อย่างสมเหตุสมผล มีความรับผิดชอบ
ในการรักษาผลประโยชน์ของผู้ถือหุ้น และคำนึงถึงผู้มีส่วนได้เสียอื่น รวมทั้ง การเปิดเผยข้อมูล
อย่างถูกต้องตามมาตรฐานบนพื้นฐานของความโปร่งใส ซื่อสัตย์ และมีจริยธรรม
โดยยึดหลักการบริหารงานภายใต้คติพจน์ “คุณธรรม คุณภาพ คุณประโยชน์”

นอกจากนี้ เพื่อให้บริษัทมีการปฏิบัติตามหลักการกำกับดูแลกิจการที่ดี
จึงได้มีการจัดตั้งคณะทำงานด้านการกำกับดูแลกิจการของบริษัทในกลุ่มสหยูเนี่ยนฯขึ้นมา
เพื่อร่วมกันประเมินและพัฒนาระดับการกำกับดูแลกิจการของบริษัทในกลุ่มสหยูเนี่ยนฯ
ให้เทียบเท่ากับมาตรฐานสากล ทั้งนี้ ในส่วนของการปฏิบัติตามหลักการกำกับดูแลกิจการที่ดี 15
ข้อที่ตลาดหลักทรัพย์กำหนดนั้น บริษัทฯได้มีการปฏิบัติตามหลักการแต่ละข้อดังนี้

1.  นโยบายเกี่ยวกับการกำกับดูแลกิจการ

บริษัท ได้ให้ความสำคัญ และกำหนดให้เป็นหนึ่งในหกข้อ ของภารกิจบริษัทที่จะต้องปฏิบัติ
เพื่อนำไปสู่วิสัยทัศน์ที่กำหนดไว้ บริษัทฯ ได้จัดตั้งคณะทำงานขึ้นมาเพื่อกำหนดแนวทาง และกิจกรรม
เพื่อให้สอดคล้องกับแนวทางของการกำกับดูแลกิจการที่ดี โดยคำนึงถึงความรับผิดชอบ ต่อสังคม
และสิ่งแวดล้อม ความผาสุก และความพึงพอใจของพนักงาน การควบคุมและบริหารความเสี่ยง
การดูแลให้มีการปฏิบัติตามกฎระเบียบภายใน การปฏิบัติตามแนวทางการบริหารการจัดการสมัยใหม่
รวมทั้ง การปฏิบัติตามกฎหมายที่เกี่ยวข้องกับธุรกิจ และข้อพึงปฏิบัติทางจริยธรรม

2.  สิทธิของผู้ถือหุ้น

ในปี 2549 บริษัทได้จัดให้มีการประชุมสามัญผู้ถือหุ้นประจำปี จำนวน 1 ครั้ง โดยบริษัทฯ
ได้จัดส่งหนังสือเชิญประชุม พร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นล่วงหน้าก่อนวันประชุมไม่น้อยกว่า 7 วันทำการ
โดยในแต่ละวาระมีความเห็นของคณะกรรมการประกอบ และบันทึกรายงานการประชุมถูกต้อง
ครบถ้วน เพื่อให้ผู้ถือหุ้นสามารถตรวจสอบได้ ในขณะเดียวกัน
ถ้าผู้ถือหุ้นไม่สามารถเข้าร่วมประชุมได้ ผู้ถือหุ้นสามารถส่งหนังสือมอบฉันทะให้บุคคลใดก็ได้
โดยไม่จำกัดว่าต้องเป็นผู้บริหาร หรือกรรมการของบริษัทฯ เข้าร่วมประชุมแทน
โดยมีสิทธิในการลงคะแนนเสียงตามวาระต่างๆ ได้ตามความประสงค์ของผู้ถือหุ้น

สำหรับสิทธิของผู้ลงทุนรายย่อยในการเลือกตั้งกรรมการบริษัท ให้กระทำโดยที่ประชุม ผู้ถือหุ้น ทั้งนี้
ตามหลักเกณฑ์และวิธีการ ดังนี้

(1) ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

(2) ในการเลือกตั้งกรรมการ อาจใช้วิธีออกเสียงลงคะแนนเลือกกรรมการเป็นรายบุคคล
    คราวละคน หรือคราวละหลายคน รวมกันเป็นคณะครั้งเดียวเต็มตามจำนวนกรรมการทั้งหมด
    ที่จะต้องเลือกตั้งในคราวนั้นก็ได้ ทั้งนี้ ตามแต่ที่ประชุมผู้ถือหุ้นจะเห็นสมควร
    แต่ในการลงมติแต่ละครั้ง ผู้ถือหุ้นต้องออกเสียงด้วยคะแนนที่มีตาม (1) ทั้งหมด
    จะแบ่งคะแนนเสียงแก่คนใด หรือคณะใดมากน้อยเพียงใดไม่ได้

(3) การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
    ให้ประธานฯ ที่ประชุมเป็นผู้ออกเสียงชี้ขาด

บริษัทฯได้คำนึงถึงสิทธิของผู้ถือหุ้นในการเสนอเรื่องใดๆในวาระการประชุมสามัญผู้ถือหุ้นประจำปีคณะกรรมการจึงเห็นสมควรเปิดโอกาสให้ผู้ถือหุ้นสามารถเสนอเรื่องให้คณะกรรมการพิจารณาตามความเหมาะสม
ในการเสนอวาระการประชุมสามัญผู้ถือหุ้นประจำปีครั้งที่ 14
ในปี2550โดยเปิดช่องทางการสื่อสารทางจดหมายและทาง http://www.up.th.com ตั้งแต่วันที่
8-25 มกราคม 2550

3.  สิทธิของผู้มีส่วนได้เสีย

  บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม โดยมีรายละเอียดดังนี้

-   พนักงาน : บริษัทฯ ได้ปฏิบัติกับพนักงานอย่างเท่าเทียม เป็นธรรม และให้ผล
    ตอบแทนที่เหมาะสม

-   คู่ค้า : บริษัทฯ มีการซื้อสินค้าและบริการจากลูกค้าเป็นไปตามเงื่อนไขทางการค้า รวมถึง
    การปฏิบัติตามสัญญาต่อคู่ค้า

-   เจ้าหนี้ : บริษัทฯ ปฏิบัติตามเงื่อนไขการกู้ยืมตามข้อตกลง

-   ลูกค้า : บริษัทฯ เอาใจใส่ และรับผิดชอบต่อลูกค้า ผลิตสินค้าที่มีคุณภาพและ มาตรฐาน
    รักษาความลับของลูกค้า และมีหน่วยงาน หรือบุคคลที่ทำหน้าที่
    รับข้อร้องเรียนของลูกค้าเพื่อรีบดำเนินการแก้ปัญหาให้แก่ลูกค้าโดยเร็วที่สุด

-   คู่แข่ง : บริษัทฯ ประพฤติตามกรอบ กติกาการแข่งขันที่ดี หลีกเลี่ยงวิธีการที่ ไม่สุจริต
    เพื่อทำลายคู่แข่งขัน

-   ชุมชน : บริษัทฯ มีความรับผิดชอบต่อสภาพแวดล้อมของชุมชน และสังคม ปัจจุบันบริษัทฯ
    ได้จ้างบริษัทภายนอกที่ได้รับการอนุญาตจากการนิคมอุตสาหกรรม แห่งประเทศไทย
    เข้ามาดำเนินการเกี่ยวกับการกำจัดของเสีย และมีการออกใบรับรองให้บริษัทฯ ทุกครั้ง

4.  การประชุมผู้ถือหุ้น

ในการประชุมสามัญผู้ถือหุ้นประจำปี ครั้งที่ 13 เมื่อวันที่ 27 เมษายน 2549 บริษัทฯ
ได้จัดส่งเอกสารแจ้งให้ผู้ถือหุ้นทราบล่วงหน้าไม่น้อยกว่า 7 วัน ซึ่งประกอบด้วย รายงาน
การประชุมครั้งก่อน รายงานประจำปี งบการเงิน หนังสือเชิญประชุม ซึ่งมีวาระต่างๆ อย่างชัดเจน
คำเสนอของคณะกรรมการ พร้อมทั้งอธิบายความเห็นของคณะกรรมการ
และมีเอกสารประกอบเพิ่มเติมในแต่ละวาระ เพื่อให้ผู้ถือหุ้นศึกษาข้อมูล
และพิจารณาได้ก่อนถึงวันประชุม นอกจากนี้ ยังมีหนังสือมอบฉันทะ ซึ่งต้องใช้
ถ้าหากผู้ถือหุ้นมาประชุมด้วยตนเองไม่ได้

บริษัทฯ ได้จัดประชุม ณ ห้องประชุมอาคารสำนักงานใหญ่ บริษัท สหยูเนี่ยน จำกัด(มหาชน)
เนื่องจาก ทำเลของบริษัทฯ อยู่บริเวณชานเมือง ซึ่งบริษัทฯ เห็นว่า
การใช้สถานที่ดังกล่าวในการประชุม
จะทำให้ผู้ถือหุ้นทุกรายมีความสะดวกในการเดินทางมากกว่ามาที่บริษัทเอง ทั้งนี้ ในการประชุม
บริษัทฯ ได้เปิดโอกาสให้ผู้ถือหุ้นสามารถลงทะเบียนเข้าประชุมก่อนเวลาประชุมไม่น้อยกว่า 1
ชั่วโมง เมื่อเปิดประชุม ประธานกรรมการ ได้ชี้แจงวิธีการลงคะแนนเสียง
และวิธีการนับคะแนนให้ผู้ถือหุ้นทราบก่อน โดยผู้ถือหุ้นมีสิทธิลงคะแนนเสียงตามวาระที่กำหนด
ผู้ถือหุ้นทุกรายสามารถลงคะแนนเสียงได้อย่างเท่าเทียมกัน ไม่มีรายใดรายหนึ่งถูกจำกัดสิทธิ
ในการประชุมแต่ละวาระ ประธานกรรมการ ได้เปิดโอกาสให้ผู้ถือหุ้นซักถาม
และแสดงความคิดเห็นได้อย่างเต็มที่ จนผู้ที่ถือหุ้นที่เข้าร่วมประชุมพอใจ และไม่มีข้อสงสัยแล้ว
จึงให้มีการลงคะแนนเสียงไปตามแต่ละวาระ รายละเอียดวาระต่างๆ
ปรากฏตามรายงานการประชุมผู้ถือหุ้น

สำหรับเรื่องการอนุมัติค่าตอบแทนกรรมการ ผู้ถือหุ้นเคยมีมติมอบหมายให้คณะกรรมการบริษัท
เป็นผู้พิจารณาดำเนินการ และบริษัทไม่ได้มีการเปลี่ยนแปลงค่าตอบแทน
ในฐานะกรรมการเลยตั้งแต่นั้นเป็นต้นมา จึงไม่ได้ให้ที่ประชุมผู้ถือหุ้นอนุมัติเรื่องนี้ทุกปี
จนกว่าจะมีการเปลี่ยนแปลง

5.  ภาวะผู้นำและวิสัยทัศน์

คณะกรรมการบริษัท ได้มีส่วนร่วมในการพิจารณา และให้ความเห็นชอบต่อวิสัยทัศน์ ภารกิจ กลยุทธ์
เป้าหมาย แผนธุรกิจ และแผนการลงทุนของบริษัท มีการกำกับดูแล และติดตาม
ให้ฝ่ายจัดการดำเนินการให้เป็นไปตามแผนธุรกิจ และงบประมาณที่กำหนดไว้อย่างมีประสิทธิผล
เพื่อเพิ่มมูลค่าทางเศรษฐกิจสูงสุดแก่กิจการ และความมั่นคงแก่ผู้ถือหุ้น

6.  ความขัดแย้งทางผลประโยชน์

กรณีที่บริษัทฯ มีการทำธุรกรรม กับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวนั้น บริษัทฯ มีมาตรการ
และนโยบายให้การทำรายการเป็นไปตามสภาพการณ์ปกติ และถือปฏิบัติเช่นเดียวกับบุคคลภายนอกอื่น
ๆ โดยได้คำนึงถึงประโยชน์สูงสุด ของบริษัทเป็นสำคัญ ในการพิจารณาอนุมัติ
การทำธุรกรรมได้กระทำโดยผู้ที่ไม่มีส่วนได้เสีย ในธุรกรรมนั้น ในกรณีที่บริษัทฯ
มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพัน กับบริษัทฯ ในระยะยาว เช่น
การซื้อขายสินค้า บริษัทฯ
มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันกับบริษัทฯ บริษัทฯ
มีการติดตามการลงทุนในบริษัทที่เกี่ยวข้อง บริษัทร่วม และบริษัทย่อย อย่างสม่ำเสมอ

7.  จริยธรรมธุรกิจ

บริษัทฯ ได้กำหนดค่านิยม และวัฒนธรรมองค์กรขึ้นมา เพื่อให้ผู้บริหาร และพนักงาน รับทราบ
และยึดเป็นแนวปฏิบัติเดียวกัน และเชื่อว่าสิ่งเหล่านี้ จะเป็นรากฐานสำคัญส่วนหนึ่ง
ในการนำพาองค์กรไปสู่เป้าหมายในการดำเนินงานตามภารกิจของบริษัทฯ ให้บรรลุผลสำเร็จ
ตามวิสัยทัศน์ที่ต้องการได้ นอกจากนี้ บริษัทฯ
ยังได้กำหนดมาตรฐานความประพฤติที่ดีไว้ในระเบียบข้อบังคับในการทำงาน และมีบทลงโทษ
หากมีการฝ่าฝืน เพื่อให้พนักงานรับทราบ และปฏิบัติโดยทั่วกัน บริษัทฯ ได้เน้นถึงความซื่อสัตย์
และการไม่เอาเปรียบผู้ที่มีส่วนเกี่ยวข้อง กับธุรกิจของบริษัทฯ ภายใต้คติพจน์ “คุณธรรม คุณภาพ
คุณประโยชน์” ซึ่งบริษัทฯ ได้ยึดเป็นประเพณีปฏิบัติ ในการดำเนินธุรกิจ มาเป็นเวลาช้านาน
ก่อนการเกิดเหตุการณ์วิกฤตทางเศรษฐกิจในปี 2540

8.  การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 13 ท่าน ประกอบด้วย กรรมการที่เป็นผู้บริหาร 1 ท่าน
กรรมการที่ไม่ได้เป็นผู้บริหาร 8 ท่าน และกรรมการอิสระ 4 ท่าน บริษัทฯ มีกรรมการอิสระทั้งหมด
4 ท่าน คิดเป็นร้อยละ 30.76 ของคณะกรรมการทั้งหมด

9.  การรวมหรือแยกตำแหน่ง

ประธานคณะกรรมการบริษัทไม่เป็นบุคคลเดียวกันกับกรรมการผู้จัดการ และไม่มีความสัมพันธ์ใดๆ
กับฝ่ายบริหาร เพื่อเป็นการแบ่งแยกหน้าที่ในการกำหนดนโยบายการกำกับดูแล
และการบริหารงานประจำ บริษัทฯ มีการกำหนดขอบเขตอำนาจหน้าที่ของฝ่ายบริหารในแต่ละระดับ
และมีการแบ่งแยกหน้าที่ ความรับผิดชอบออกจากกันโดยเด็ดขาด ระหว่างการอนุมัติ
การบันทึกรายการทางบัญชี และการดูแลทรัพย์สิน เพื่อเป็นการตรวจสอบซึ่งกันและกัน

10. ค่าตอบแทนกรรมการและผู้บริหาร

ค่าตอบแทนผู้บริหารเป็นไปตามหลักเกณฑ์ และนโยบายที่คณะกรรมการบริษัทกำหนด
ซึ่งจะเชื่อมโยงกับผลการดำเนินงานของบริษัท และผู้บริหารแต่ละท่าน รายละเอียดตามที่เปิดเผย
ในรายงานประจำปีของบริษัทฯดังนี้

-ค่าตอบแทนเบี้ยประชุมรวมของคณะกรรมการบริษัท 13 ราย จำนวนเงิน 1.008 ล้านบาท

-ค่าตอบแทนเบี้ยประชุมรวมของคณะกรรมการตรวจสอบ 3 ราย จำนวนเงิน 0.216 ล้านบาท

-ค่าตอบแทนรวมของผู้บริหารเงินเดือนและเงินอุดหนุน 6 ราย จำนวนเงิน 7.46ล้านบาท.

-ค่าตอบแทนอื่นๆ –ไม่มี

11. การประชุมคณะกรรมการ

คณะกรรมการบริษัท มีการประชุมอย่างสม่ำเสมอทุกเดือน
มีการกำหนดวาระการประชุมล่วงหน้าชัดเจน และมีวาระติดตามผลการดำเนินงานเป็นประจำ ทั้งนี้
เลขานุการบริษัท ได้จัดส่งหนังสือเชิญประชุม พร้อมระเบียบวาระการประชุม
และเอกสารก่อนการประชุมล่วงหน้า 7 วัน เพื่อให้คณะกรรมการ
ได้มีเวลาศึกษาข้อมูลอย่างเพียงพอก่อนเข้าร่วมประชุม
ในรายงานการประชุมได้จดบันทึกรายละเอียดตามควร เช่น เรื่องที่เสนอข้อซักถามความเห็น
หรือข้อสังเกตของกรรมการพร้อมเหตุผล(ถ้ามี) คณะกรรมการ
มีการพิจารณารายงานทางการเงินทุกไตรมาส รวมทั้ง
การพิจารณารายการเปิดเผยข้อมูลประจำปีตามแบบ 56-1 ก่อนการนำส่งตลาดหลักทรัพย์ฯ
และสำนักงานก.ล.ต.

12. คณะอนุกรรมการ

คณะกรรมการบริษัท ได้มีมติแต่งตั้งคณะอนุกรรมการ ซึ่งได้แก่
คณะกรรมการตรวจสอบเพื่อช่วยในการกำกับดูแลกิจการของบริษัท โดยมีวาระการดำรงตำแหน่ง
คราวละ 2 ปี ประกอบด้วยกรรมการ 3 ท่าน
ตามรายชื่อที่เปิดเผยไว้ในรายงานประจำปีของบริษัทฯดังนี้

  ชื่อและนามสกุล ตำแหน่ง

  1.นางแสงสว่าง มัลลิกะมาส ประธานกรรมการตรวจสอบและกรรมการอิสระ

  2.นายโอภาส เสรีนิยม กรรมการตรวจสอบและกรรมการอิสระ

  3.นายสมภพ อมาตยกุล กรรมการตรวจสอบและกรรมการอิสระ

  นางอัจฉรา มณีสวัสดิ์ เลขานุการคณะกรรมการตรวจสอบและผู้จัดการ ตรวจสอบภายใน

13. ระบบการควบคุมและการตรวจสอบภายใน

บริษัทฯ ได้จัดตั้งคณะกรรมการตรวจสอบ ที่มีความเป็นอิสระ และมีคุณสมบัติ
ตามประกาศของตลาดหลักทรัพย์ฯ เพื่อเป็นการถ่วงดุล กรรมการที่เป็นผู้บริหาร และทำหน้าที่
แบ่งเบาภาระของคณะกรรมการบริษัท ในด้านการดูแลกิจการตามที่คณะกรรมการบริษัทมอบหมาย
รวมทั้ง สอบทานให้บริษัทฯ ดำเนินธุรกิจภายใต้กระบวนการกำกับดูแลกิจการที่ดี บริษัทฯ
มีการควบคุมทางการเงิน โดยหน่วยงานบัญชีการเงิน และมีการรับรองความถูกต้อง เชื่อถือได้
โดยผู้สอบบัญชีภายนอก บริษัทฯ จัดให้มีระบบรายงานทางการเงิน เสนอผู้บริหาร
ที่รับผิดชอบอย่างสม่ำเสมอ นอกจากนี้ บริษัทฯ ได้จัดตั้งสำนักตรวจสอบภายใน
แยกเป็นหน่วยงานหนึ่งต่างหาก ทำหน้าที่ตรวจสอบ และประเมินผลการปฏิบัติงานในแต่ละด้าน
เพื่อให้ มั่นใจว่า การปฏิบัติงานหลัก และกิจกรรมทางการเงินสำคัญของบริษัทฯ
ได้ดำเนินการตามแนวทางที่กำหนด และมีประสิทธิภาพ รวมถึง มีการปฏิบัติตามกฎหมายที่เกี่ยวข้อง
และเพื่อให้หน่วยงานตรวจสอบภายใน มีความเป็นอิสระ สามารถทำหน้าที่ตรวจสอบ
และถ่วงดุลได้อย่างเต็มที่ คณะกรรมการตรวจสอบ จึงได้อนุมัติ ข้อบังคับของสำนักตรวจสอบภายใน
และให้มีการรายงานผลโดยตรง ต่อกรรมการผู้จัดการ คณะกรรมการตรวจสอบ
และคณะกรรมการบริษัท

ในแต่ละปี บริษัทฯ จะมีการประเมินระบบการควบคุมภายใน
ซึ่งเป็นความเห็นของคณะกรรมการบริษัท เกี่ยวกับความเพียงพอของระบบการควบคุมภายใน
เพื่อเป็นการทบทวนว่าในแต่ละปี บริษัทฯ ยังคงมีระบบการควบคุมภายในที่เพียงพอ
และเหมาะสมหรือไม่

14. รายงานของคณะกรรมการ

คณะกรรมการบริษัท เป็นผู้รับผิดชอบต่องบการเงินรวมของบริษัท และบริษัทย่อย รวมทั้ง
สารสนเทศทางการเงินที่ปรากฏในรายงานประจำปี งบการเงินดังกล่าว จัดทำขึ้นตาม
มาตรฐานการบัญชีที่รับรองทั่วไป ในประเทศไทย โดยเลือกใช้นโยบายบัญชีที่เหมาะสม และ
ถือปฏิบัติอย่างสม่ำเสมอ รวมทั้ง มีการเปิดเผยข้อมูลสำคัญอย่างเพียงพอในหมายเหตุประกอบ
งบการเงิน

15. ความสัมพันธ์กับผู้ลงทุน

บริษัทฯ มีนโยบายในการเปิดเผยข้อมูล ให้เป็นไปอย่างโปร่งใส และมีความเท่าเทียมกัน
โดยบริษัทฯ ได้ปฏิบัติตามประมวลข้อกำหนดของตลาดหลักทรัพย์ฯ และสำนักงาน
คณะกรรมการกำกับหลักทรัพย์ และตลาดหลักทรัพย์ฯ เกี่ยวกับการเปิดเผยข้อมูล นอกจากนี้
เพื่อไม่ให้เกิดความได้เปรียบในเรื่องการใช้ข้อมูลภายใน
ซึ่งผู้บริหารภายในสามารถทราบล่วงหน้าก่อนสาธารณชน บริษัทฯ ได้มีมาตรการในการกำกับดูแล
ในเรื่องดังกล่าว ตามรายละเอียด เรื่องการดูแล เรื่องการใช้ข้อมูล นอกจากนี้
ในส่วนของงานด้านผู้ลงทุนสัมพันธ์ นั้น บริษัทฯ ได้จัดให้มีบุคคลที่รับผิดชอบเฉพาะ
เพื่อให้บริการข้อมูล และข่าวสารต่างๆ ของบริษัทฯ กับผู้ลงทุน ผู้ถือหุ้น นักวิเคราะห์
และประชาชนทั่วไป ทั้งนี้ ผู้ลงทุนสามารถติดต่อขอทราบข้อมูลบริษัทฯ ได้จาก web-site
ของตลาดหลักทรัพย์ฯ ที่ http://www.set.or.th และที่ web-site ของบริษัทฯ ที่
http://www.up.th.com

  9.5 การดูแลเรื่องการใช้ข้อมูลภายใน

บริษัทมีแนวทางปฏิบัติในการดูแลการนำข้อมูลที่เป็นความลับของบริษัทไปเปิดเผยต่อบุคคลภายนอก
โดยกำหนดให้พนักงานทุกคนต้องปฏิบัติตามระเบียบเกี่ยวกับการรักษาความลับของบริษัท
พนักงานที่ฝ่าฝืน หรือไม่ปฏิบัติตาม จะถูกลงโทษทางวินัยตามระเบียบบริษัท นอกจากนี้ในแต่ละปี
บริษัทได้กำหนดให้กรรมการ และผู้บริหารลงนามในหนังสือรับรอง
เพื่อแสดงถึงการไม่กระทำการใดๆอันก่อให้เกิดความขัดแย้งทางผลประโยชน์ต่อบริษัท ซึ่งรวม
ถึงการนำข้อมูลที่เป็นความลับของบริษัทไปใช้ไม่ว่าจะเพื่อผลประโยชน์ส่วนตัวหรือไม่
หรือนำความเสียหายมาสู่บริษัทโดยเจตนาหรือไม่ก็ตาม
รวมทั้งการนำข้อมูลดังกล่าวไปเผยแพร่แก่ลูกค้า ผู้ขายสินค้า ผู้ให้บริการ บริษัทคู่แข่ง
หรือบุคคลภายนอกอื่นๆ
ยกเว้นแต่เป็นข้อมูลที่สื่อสารกันในการดำเนินงานตามปกติหรือเป็นข้อมูลที่ใช้เผยแพร่ต่อสาธารณชน
และบริษัทยังได้แจ้งให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535

9.6 บุคลากร

บริษัท มีจำนวนพนักงาน ณ วันที่ 31 ธันวาคม 2549 จำนวนทั้งสิ้น 787
คนเป็นพนักงานประจำสำนักงาน 130 คน พนักงานประจำโรงงาน 657 คน
โดยบริษัทได้จัดสรรพนักงานตามภารกิจและความรับผิดชอบตามการปรับโครงสร้างขององศ์กรอย่างวชัดเจนทั้งนี้เพื่อเพิ่มศักยภาพการแข่งขันให้กับองศ์กรรวมถึงการปรับปรุงเพื่อให้สอดคล้องกับสภาวการณ์เศรษฐกิจในปัจจุบันดังนี้

ฝ่ายการจัดการและฝ่ายการพัฒนาธุรกิจ จำนวน 130 คน

ฝ่ายวิศวกรรม จำนวน 20 คน

ฝ่ายโรงงานผลิตชิ้นส่วนที่1 จำนวน 287 คน

ฝ่ายโรงงานผลิตชิ้นส่วนที่2 จำนวน 158 คน

ฝ่ายโรงงานพ่นสีและประกอบ จำนวน 72 คน

ฝ่ายโรงงานผลิตแม่พิมพ์ จำนวน 23 คน

ฝ่ายโรงงานบางปะกง จำนวน 97 คน

ผลตอบแทนของพนักงาน

บริษัทมีนโยบายในการจ่ายผลตอบแทนให้กับพนักงานในรูปของเงินเดือน
เงินอุดหนุนประจำปีและเงินสมทบกองทุนสำรองเลี้ยงชีพ

เงินเดือน
–เงินค่าตอบแทนที่ทางบริษัทได้จัดสรรให้กับพนักงานสืบเนื่องมาจากการปฏิบัติงานของพนักงานโดยพิจารณาจากผลการปฏิบัติงานในแต่ละตำแหน่งงาน

เงินอุดหนุนประจำปี-เป็นเงินรางวัลที่บริษัทได้จัดสรรขึ้นเพื่อสร้างขัวญกำลังใจและแรงจูงใจให้พนักงานได้เห็นความสำคัญในความขยันหมั่นเพียรในการปฏิบัติงาน

เงินสมทบกองทุนสำรองเลี้ยงชีพ-เป็นสวัสดิการที่จัดขึ้นเพื่อเป็นการจูงใจให้พนักงานปฏิบัติงานกับบริษัทเป็นระยะเวลายาวนานโดยบริษัทจะจ่ายเงินสมทบตามระยะเวลาการปฏิบัติงานของพนักงานในอัตราร้อยละ
3 ขอองเงินเดือนพนักงาน

ในปี 2549 ทางบริษัทเสียค่าใช้จ่ายเพื่อเป็นผลตอบแทนขอองพนักงานรวมทั้งสิ้นประมาณ

135 ล้านบาท

นโยบายในการพัฒนาพนักงาน

บริษัทได้ให้ความสำคัญในเรื่องของการพัฒนาบุคลากรโดยมีการจัดทำ SKILL MAP

เพื่อวัดระดับความสามารถของพนักงานในแต่ละหน่วยงานและใช้เป็นแนวทางในการจัดทำแผนการฝึกอบรมให้กับพนักงานโดยมุ่งเน้นในเรื่องของทักษะความชำนาญเชิงลึกหรือความสามารถเฉพาะทางเป็นหลัก

นอกจากนี้การพัฒนาบุคลากรของบริษัทนั้นได้มีการกำหนดเป็นหนึ่งในภารกิจหลักของบริษัทในเรื่องของ
”การสร้างความแตกต่างในการประยุกต์ใช้ประสบการณ์และความชำนาญด้วยมูลค่าเพิ่มให้กับลูกค้า”
ทั้งนี้เพื่อที่จะนำไปสู่วิสัยทัศน์ของบริษัทคือ การเป็นบริษัทที่มีศักยภาพการแข่งขันระดับโลก
โดยบริษัทตระหนักว่าบุคลากรเป็นปัจจัยที่สำคัญในการสนับสนุนให้บริษัทประสบผลสำเร็จในการดำเนินงานธุรกิจได้ทั้งในระดับประเทศและในระดับโลก